ananddey/assamese-wiki-corpus huggingface dataset:
সৌৰভ কুমাৰ চলিহা

সৌৰভ কুমাৰ চলিহা অসমীয়া সাহিত্যৰ ইতিহাসত এটি প্ৰসিদ্ধ ছদ্মনাম। ১৯৩০ চনত মঙলদৈত জন্মগ্ৰহণ কৰা চলিহাই লণ্ডন বিশ্ববিদ্যালয়ৰ পৰা পদাৰ্থ বিজ্ঞানৰ অধ্যয়ন সমাপ্ত কৰি অসম ইঞ্জিনিয়াৰিং মহাবিদ্যালয়ৰ পদাৰ্থ বিজ্ঞানৰ মুৰব্বী অধ্যাপকৰূপে অৱসৰ গ্ৰহণ কৰে৷ আজীৱন প্ৰচাৰ, গ্লেমাৰ, যশস্যা আৰু খ্যাতিৰ পৰা আঁতৰত থাকি নীৰৱে সৌৰভ কুমাৰ চলিহা ছদ্মনামেৰে অসমীয়া সাহিত্যত এক ব্যতিক্ৰমী ধাৰাৰ গদ্যৰীতিৰ সূচনা কৰা চলিহাৰ প্ৰকৃত নাম আছিল সুৰেন্দ্ৰ নাথ মেধি। চৈধ্য বছৰ বয়সতে তেখেতে ‘পাৰিজাত’ নামৰ আলোচনীত গল্পকাৰ হিচাপে আত্মপ্ৰকাশ কৰে। ৰামধেনুৰ পাতত ‘অশান্ত ইলেক্ট্ৰন’ নামৰ গল্পৰে সম্পূৰ্ণ নতুন আৰু আধুনিক শৈলী প্ৰৱৰ্তন কৰি তেখেতে অসমীয়া সাহিত্যক এক অভিনৱ মাত্ৰা দান কৰে। নগৰ জীৱনৰ দ্ৰুত পৰিৱৰ্তনৰ পটভূমিত বিষয়-বস্তুৰ নিৰ্বাচন, প্ৰকাশভংগীৰ অভিনৱত্ব আৰু যন্ত্ৰ-নিৰ্ভৰ আধুনিক জীৱনৰ মানসিক চিত্ৰণ তেখেতৰ গল্পৰ উপাদান। চুটিগল্পৰ ভাৱ, বিষয়, ৰূপ আৰু আবেদনৰ ফালৰপৰা সৌৰভ কুমাৰ চলিহাৰ সমান্তৰাল গল্প আধুনিক ভাৰতীয় সাহিত্যতে বিৰল। অশান্ত ইলেক্ট্ৰন, দুপৰীয়া, এহাত ডাবা, গোলাম আদি চুটিগল্পৰ সংকলন৷ ’আজি শুক্ৰবাৰ’ তেওঁৰ দহটা বিদেশী গল্পৰ অসমীয়া অনুবাদৰ সংকলন৷ ’গোলাম’ গ্ৰন্থৰ বাবে তেওঁ ১৯৭৪ চনত সাহিত্য অকাডেমী বঁটা লাভ কৰে৷ ১৯৯৫ চনত চলিহাই ’অসম উপত্যকা সাহিত্য বঁটা’ লাভ কৰে৷ সৌৰভ কুমাৰ চলিহাৰ মৃত্যু হয় ২০১১ চনৰ ২৫ জুন তাৰিখে৷

উদ্ধৃতিসমূহ

সাহিত্যিক হোৱাৰ মোৰ কোনো ইচ্ছা নাছিল৷ সাহিত্যৰ তত্ত্ব বা ভাষাসমূহৰ প্ৰতি কোনোদিনে মোৰ আগ্ৰহ ওপজা নাই৷ ...... মোৰ হাতলৈ যি যি আহে আৰু যি যি পঢ়ি ভাল লাগে সেইবোৰকে মই পঢ়োঁ৷ বিশেষ বাচ-বিচাৰ নাই৷ কেতিয়াবা মনৰ কিবা ভাব প্ৰকাশ কৰিবৰ স্পৃহা জাগিলে, দুই-এটা গল্প লিখোঁ৷ কিন্তু লিখোঁ ঘাইকৈ পইচাকেইটাৰ বাবে বা হয়তো সম্পাদক নাইবা ৰেডিঅ’ৰ তাগিদাত৷
আৰম্ভণি আৰু সমাপ্তি মোটামুটি ভাবি ল’ব লাগে৷ ভিতৰৰ খুঁটি-নাটি নিজে নিজেই নিয়ন্ত্ৰিত হয়৷ অৱশ্যে খুঁটি-নাটিয়েও কেতিয়াবা ভয়ানক দিগদাৰ দিয়ে - জেঠী এটাৰ টিক্ টিক শব্দ ঠিক ক’ত কেনেকৈ সোমাব সেইটোৰ বিষয়ে নিশ্চয় হ’ব নোৱৰা বাবৰ আৰু সমাপ্তিখিনি ঠিক কৰিব নোৱৰা বাবে ’বাৰকাৰল’ গল্পটো লিখি উলিয়াবলৈ সময় লাগিল প্ৰায় তিনি বছৰ৷

উৎস

বাহ্যিক সংযোগ

Category:অসমৰ ব্যক্তি
Category:অসমীয়া গল্পকাৰ
Category:সাহিত্য অকাডেমী বঁটা বিজয়ী
Category:অসম উপত্যকা সাহিত্য বঁটা বিজয়ী
Category:মৃত ব্যক্তি
চাগুদানা বড়া

চাগুদানা বড়া, যাক ‘ছাবু ভাদা’ বুলিও কোৱা হয়, ভাৰতৰ মহাৰাষ্ট্ৰৰ পৰা অহা পৰম্পৰাগত গাঢ়কৈ তেলত ডুবাই ভজা মুখৰোছক খাদ্য। ইয়াক চাগুৰ মুকুতা সদৃশ দানা, আলু পিটিকা, বাদাম আৰু মছলাৰ পৰা তৈয়াৰ কৰা হয়। ইয়াক প্ৰায়ে গৰম চাহৰ সৈতে দৈৰ টেঙা বা সেউজীয়া শাক-পাচলিৰ চাটনিৰ সৈতে পৰিবেশন কৰা হয় আৰু গৰমে গৰমে খোৱাটো ভাল। দেশৰ আন আন প্ৰান্তত উপবাসৰ সময়ত ছাবুদানা ভাদাই সৰ্বোত্তম বিকল্প। সাধাৰণতে ধৰ্মীয় উৎসৱৰ সময়ত আৰু ৰোজা বা ব্ৰত বা উপবাসৰ সময়ত বিশেষকৈ হিন্দুসকলে নৱৰাত্ৰি ব্ৰতত ইয়াক খাদ্য হিচাপে গ্ৰহণ কৰে। সকলো বড়াৰ দৰে এইবোৰো গৰমে গৰমে খোৱাটো ভাল। চাগুদানা বড়াবোৰ খালে দানাবোৰ "মুখত গলি যায়।"

প্ৰস্তুতি

প্ৰথমে বগা চাগু মুকুতা বা চাগু দানা ধুই কেইঘণ্টামান পানীত তিয়াই কোমল কৰি লোৱা হয়। কোমল কৰা চাগুদানাৰ লগত সিজোৱা আলু পিটিকা, শুকানে ভাজি থেতেলিয়াই লোৱা বাদাম আৰু কেইবিধমান বনৌষধি আৰু মছলা মিহলাই নেমুৰ ৰস, চেনি আৰু নিমখ দি জুতি লগাই লোৱা হয়। তাৰপিছত ইয়াক হাতেৰে মোহাৰি এই মিশ্ৰণৰ পৰা ঘূৰণীয়া ঘিলা আকৃতিৰ গঠন দিয়া হয় আৰু সেইবোৰ তেলত ডুবাই গাঢ়কৈ ভজা হয়।

পৰিৱেশন

চাগুদানা বড়া বাৰিষা কালত অতি জনপ্ৰিয়। কাৰণ সেমেকা বতৰত পকোৰা জাতীয় খাদ্য আৰু একাপ আদাৰ চাহ লগত খোৱাটো বহুতৰে প্ৰিয়। তেনে এটা বাৰিষাৰ বিশেষ খৰখৰীয়া ভজা প্ৰস্তুতি হ’ল চাগুদানা বড়া। যদিও ইয়াক তেলত ডুবাই ভজা হয়, তথাপিও ই আড়ম্বৰপূৰ্ণ আৰু লঘুপাকী খাদ্য। দৈ বা আন সেউজীয়া চাটনিৰ সৈতে চাগুদানা বড়া খোৱা হয়। মহাৰাষ্ট্ৰত উপবাসৰ দিন যেনে চতুৰ্থী আদিতো ইয়াক খোৱা হয়।

তথ্যসূত্ৰ

শ্ৰেণী:ভাৰতীয় খাদ্য
শ্ৰেণী:নিৰামিষ আহাৰ
পূমালা ভাগৱতী

পূমালা ভাগৱতী আৰ্যপুমালা বুলিও কোৱা হয়) ভাৰতৰ কেৰালা ৰাজ্যৰ উত্তৰ মালাবাৰ অঞ্চলত পূজা কৰা এগৰাকী দেৱী। পূমালাক থিয়্যা সম্প্ৰদায়ৰ কুলাদেৱতা হিচাপে পূজা কৰা হয়। এই দেৱীৰ মূল মন্দিৰসমূহ কান্নুৰ জিলা আৰু কাছাৰগোড জিলা জিলাত বিস্তৃত।

লোককথা

পৌৰাণিক কাহিনী অনুসৰি পূমালা দেৱী স্বৰ্গীয় উদ্যানত সখীসকলৰ সৈতে আমোদ কৰি আছিল। তাই ফুল ছিঙিব বিচাৰিলে, কিন্তু উদ্যানৰ ঐশ্বৰিক প্ৰহৰীয়ে বাধা দিয়ে। পূমালাই এজন প্ৰহৰীৰ সহায় বিচাৰে, যিজন শিৱৰ উৎপত্তিৰ আৰু ফুলি থকা ফুলৰ ভিতৰত বতাহৰ ৰূপত অৱস্থিত আছিল। দেৱীয়ে তেওঁক ‘পূমাৰুথা’ বুলি ডাকনামেৰে মাতিছিল (মালয়ালম ভাষাত ‘পূ’ মানে ফুল আৰু ‘মৰুথান’ মানে বতাহ)। সেয়েহে কুৰুবন্তাথ আৰু ৰমন্থালী কেৰালাৰ প্ৰথম পূমালা মন্দিৰ বুলি বিশ্বাস কৰা হয়। মালয়ালম পঞ্জিকাৰ মালয়ালম পঞ্জিকা মাহত মন্দিৰত পূৰাম পালন কৰা হয়। ইয়াত প্ৰেম আৰু উৰ্বৰতাৰ দেৱতা কামদেৱক যৌৱনকাল নোপোৱা ছোৱালীয়ে পূজা কৰি আছে। কিন্তু আৰ্য পূমালাৰ তেয়্যাম ৰূপ নাই।

তথ্যসূত্ৰ

শ্ৰেণী:লোককথা
শ্ৰেণী:কেৰালা
শ্ৰেণী:হিন্দু দেৱী
চুনতি বন্যপ্ৰাণী অভয়াৰণ্য

চুনতি বন্যপ্ৰাণী অভয়াৰণ্য হৈছে বাংলাদেশৰ এখন সংৰক্ষিত বনাঞ্চল আৰু বন্যপ্ৰাণী অভয়াৰণ্য। অভয়াৰণ্যখন, দক্ষিণ-পূব বাংলাদেশৰ চট্টগ্ৰাম বিভাগৰ চট্টগ্ৰাম জিলাৰ অন্তৰ্গত চুনতি গাঁৱৰ ওচৰত অৱস্থিত।

ইতিহাস

১৯৮৬ চনত, গেজেট অধিসূচনা "XII/For-I/84/174"ৰ জৰিয়তে এই অভয়াৰণ্যখন স্থাপিত হৈছিল। প্ৰায় ৭৭৬৪ হেক্টৰ ভূমি সামৰি লোৱা এই অৰণ্যখন, প্ৰথমে গৰ্জন (Dipterocarpus turbinatus) বনাঞ্চল আছিল যদিও অবৈধভাৱে কাঠ সংগ্ৰহ কৰা আৰু খেতিৰ বাবে ভূমি বেদখল কৰাৰ ফলত ই খণ্ডিত তথা ক্ষয়প্ৰাপ্ত হয়। ২০০৩ চনলৈকে গৌণ জোপোহাবোৰে অভয়াৰণ্যখনৰ প্ৰায় ৪৪% অংশ সামৰি লৈছিল। যদিও বৰ্তমান দানকাৰীসকলৰ সহায়ত বিভিন্ন প্ৰকাৰৰ পুনঃৰোপণ প্ৰকল্প গ্ৰহণ কৰা হৈছে। এইখনেই আছিল বাংলাদেশৰ প্ৰথমখন বন্যপ্ৰাণী অভয়াৰণ্য। অভয়াৰণ্যখনৰ লগতে ইয়াৰ আশে-পাশে প্ৰায় ১৫খন গাঁও আছে। অভয়াৰণ্যখন, কেইবাটাও বিলুপ্তপ্ৰায় উদ্ভিদ প্ৰজাতিৰ আবাসস্থল।

বন্যপ্ৰাণী

চুনতি বন্যপ্ৰাণী অভয়াৰণ্য হৈছে বাংলাদেশ আৰু ম্যানমাৰৰ মাজত এছিয়াৰ হাতী চলাচলৰ এক প্ৰধান কৰিডৰ। অভয়াৰণ্যখনত থকা স্তন্যপায়ী প্ৰাণীসমূহৰ ভিতৰত সুগৰী পহু, মেচেকা, বনৰীয়া গাহৰি আৰু মালয়ৰ কেঁটেলাপহু আদি উল্লেখযোগ্য। চৰাইবোৰৰ ভিতৰত সোণ বাঢ়ৈটোকা, বসন্ত চৰাই, মৌপিয়া, মৌখাটি, কুকুহা, ঘৰ বতাহী, তিল কপৌ, ফেঁচু, চুটীয়া শালিকা আৰু কাণকুৰিকা আদি উল্লেখযোগ্য।

প্ৰশাসন আৰু সুৰক্ষা

এই উদ্যানখন পৰিৱেশ আৰু বন মন্ত্ৰালয়ৰ (MoEF) অন্তৰ্ভুক্ত বাংলাদেশ বন বিভাগৰ অধীনস্থ। সংস্থাটোৱে, স্থানীয় জনগোষ্ঠীৰ সহযোগত উদ্যানখন পৰিচালনা কৰে। সেউজীয়া শাৰী পিন্ধা মহিলাসকলে সামূহিক টহলদাৰীৰ নেতৃত্ব দিয়ে। স্থানীয় মহিলাসকলক এনে কাৰ্যৰ বাবে আমেৰিকাৰ আন্তঃৰাষ্ট্ৰীয় উন্নয়ন সংস্থা আৰু জাৰ্মানীৰ উন্নয়ন সংস্থা জিটিজেডৰ দ্বাৰা পুঁজি আগবঢ়োৱা হয়। তেওঁলোকে এই সেৱাৰ বাবে ৫০ ডলাৰৰ উপবৃত্তি লাভ কৰে।

তথ্য উৎস

বাহ্যিক সংযোগ

শ্ৰেণী:বাংলাদেশৰ বন্যপ্ৰাণী অভয়াৰণ্য
শ্ৰেণী:বাংলাদেশৰ অৰণ্য
ৱৰ্ল্ড ৱাইড ৱেব

ৱৰ্ল্ড ৱাইড ৱেব বা ডব্লিউ ডব্লিউ ডব্লিউ (WWW) বা ডব্লিউ থ্ৰী (W3) বা সাধাৰণভাৱে দ্য ৱেব (the Web) হ’ল ইণ্টাৰনেটত উপলব্ধ পৰস্পৰৰ লগত হাইপাৰটেক্সটেৰে (hypertext) সংযুক্ত তথ্যৰে গঠিত এটা তথ্য প্ৰযুক্তিগত প্ৰণালী বা তন্ত্ৰ (System)।

ব্ৰিটিছ ইঞ্জিনীয়াৰ আৰু কম্পিউটাৰ বিশেষজ্ঞ চাৰ টিম বাৰ্নাৰ্ছ লীয়ে ১৯৮৯ চনৰ মাৰ্চ মাহত পুৰণা হাইপাৰটেক্সটৰ ধাৰণাৰ ওপৰত ভিত্তি কৰি প্ৰথম ৱৰ্ল্ড ৱাইড ৱেবৰ প্ৰস্তাব দিয়ে, তেওঁ বৰ্তমান ৱৰ্ল্ড ৱাইড ৱেব কনছৰটিয়ামৰ (World Wide Web Consortium) ডাইৰেক্টৰ। ১৯৯০ চনত চুইজাৰলেণ্ডৰ জেনেভাত অৱস্থিত চাৰ্ন (CERN) ৰ মুখ্য কাৰ্য্যালয়ত বাৰ্নাৰ্ছ লী আৰু বেলজিয়ামৰ কম্পিউটাৰ বিজ্ঞানী ৰ’বাৰ্ট কাইলিয়াউ-এ হাইপাৰটেক্সট ব্যৱহাৰ কৰাৰ প্ৰস্তাব দিয়ে আৰু ডিচেম্বৰ মাহত প্ৰকল্পটোৰ বিষয়ে ৰাজহুৱা ভাৱে প্ৰকাশ কৰে।

ইতিহাস

Popular Science আলোচনীৰ ১৯৭০ চনৰ মে মাহৰ সংখ্যাত আৰ্থাৰ চি ক্লৰ্কে ভৱিষ্যবাণী কৰিছিল "এদিন উপগ্ৰহৰ সহায়ত জেৰ'ক্স , টেলিফ'ন, টেলিভিছন আৰু এটা সৰু কম্পিউটাৰ, আৰু তথ্য সাৰবৰাহ তথা ভিডিঅ' ক'নফাৰেন্স ব্যৱহাৰ কৰি পৃথিৱীৰ সমস্ত জ্ঞানৰ ভাণ্ডাৰ আপোনাৰ আঙুলিৰ মুৰত আনিব পৰা যাব। "

১৯৮৯ চনৰ মাৰ্চ মাহত টিম বাৰ্নাৰ্ছ লীয়ে এক প্ৰস্তাৱ দিয়ে য'ত তেওঁ ১৯৮০ নিজে নিৰ্মাণ কৰা এক ডেটাবেছ আৰু চফ্টৱেৰ প্ৰ্কল্প ENQUIRE ৰ উল্লেখ কৰে। ৰ’বাৰ্ট কাইলিয়াউৰ সহায়ত ১৯৯০ চনৰ ১২ নৱেম্বৰত ক্লায়েণ্ট-ছাৰ্ভাৰ স্থাপত্য (client–server architecture) ব্যৱহাৰ কৰি ব্ৰাউজাৰত "হাইপাৰটেক্সট ডকুমেণ্ট" (hypertext document) "জাল" (web) হিচাপে প্ৰদৰ্শন কৰিব পৰা "ৱৰ্ল্ড ৱাইড ৱেব" নামৰ "হাইপাৰটেক্সট প্ৰকল্প" (Hypertext project) এটাৰ প্ৰাসঙ্গীক প্ৰস্তাৱ দিয়ে।

১৯৯১ চনৰ আগস্ত মাহৰ ৬ তাৰিখে টিম বাৰ্নাৰ্ছ লীয়ে ৱৰ্ল্ড ৱাইড ৱেবৰ বিষয়ে alt.hypertext newsgroup ত এটা চুটি সাৰাংখ লিখে। এই তাৰিখটোকে ইণ্টাৰনেটত ৱেব ৰাজহুৱাভাৱে উপলব্ধ হোৱাৰ প্ৰথম তাৰিখ বুলি চিহ্নিত কৰা হয়। ১৯৯২ বাৰ্নাৰ্ছ লীয়ে প্ৰথম ফ'টো আপল'ড কৰে।

ইউৰোপৰ বাহিৰত SPIRES-HEP ডেটাবেছক হ'ষ্ট কৰিবলৈ SLAC ত প্ৰথমটো ছাৰ্ভাৰ স্থাপন কৰা হয়। ১৯৯৩ চনৰ ৩০ এপ্ৰিলত ৱৰ্ল্ড ৱাইড ৱেব সকলোৰে বাবে বিনমুলীয়া বুলি চাৰ্নে ঘোষণা কৰে। ইলিঅ'নছ ইউনিভাৰ্ছিটিৰ National for Supercomputing Applications ত মাৰ্ক এণ্ডাৰছনৰ নেতৃত্বত এদল গবেষকে মোজাইক (Mosaic) নামৰ এটা বাউজাৰ সাজি উলিয়াই। সাধাৰণতে ৱৰ্ল্ড ৱাইড ৱেব আৰু ইণ্টাৰনেট একে যেন লাগিলেও কিন্তু এটা আনটোৰ সমাৰ্থক নহয়।

কৰ্ম পদ্ধতি

ইণ্টাৰনেট হ'ল পৰস্পৰৰ লগত সংযুক্ত কম্পিউটাৰ নেটৱৰ্কৰ এক সৰ্বজনীন তন্ত্ৰ আৰু ৱেব হল ইয়াৰ এটা বিভাগ।

তথ্য সংগ্ৰহ

বাহ্যিক সংযোগ

Early archive of the first Web site
Internet Statistics: Growth and Usage of the Web and the Internet
Living Internet A comprehensive history of the Internet, including the World Wide Web.

World Wide Web Consortium (W3C)
W3C Recommendations Reduce "World Wide Wait"
World Wide Web Size Daily estimated size of the World Wide Web.
Antonio A. Casilli, Some Elements for a Sociology of Online Interactions
The Erdős Webgraph Server offers weekly updated graph representation of a constantly increasing fraction of the WWW.

শ্ৰেণী:ইণ্টাৰনেট
শ্ৰেণী:কম্পিউটাৰ বিজ্ঞান
শ্ৰেণী:তথ্য প্ৰযুক্তি
চাবিলা নেতম

ছাবিলা অৰবিন্দ নেতম (, জন্ম ২২ মে' ১৯৪৮) এজন ভাৰতীয় জাতীয় কংগ্ৰেছ ৰাজনীতিবিদ আৰু একাদশ লোকসভা কংকৰ সংৰক্ষিত সমষ্টিৰ সদস্য।

আৰম্ভণি জীৱন

১৯৪৮ চনৰ ২২ মে'ত বস্তৰ জিলাৰ ভৈছমুণ্ডী গাঁৱত চাবিলাই জন্মগ্ৰহণ কৰে৷ তেওঁ স্থানীয় চৰকাৰী বিদ্যালয়ৰ পৰা মেট্ৰিক ডিগ্ৰী লাভ কৰিছিল।

কৰ্মজীৱন

১৯৯৬ ভাৰতীয় সাধাৰণ নিৰ্বাচনৰ সময়ত ভাৰতীয় জাতীয় কংগ্ৰেছ (INC) দলে অৰবিন্দ নেতমক টিকট দিবলৈ অস্বীকাৰ কৰিছিল কাৰণ তেওঁৰ নাম হাৱালা কেলেংকাৰীত ওলাইছিল৷ তাৰ পৰিৱৰ্তে তেওঁৰ পত্নী চাবিলাক চৰকাৰী প্ৰাৰ্থী হিচাপে সাজু কৰিছিল। তেওঁ ২,১৯,১৯১ টা ভোট লাভ কৰি ভাৰতীয় জনতা পাৰ্টিৰ সোহন পটাইক (১৯৪,৭৭১ ভোট) পৰাস্ত কৰি অনুসূচিত জনজাতিৰ বাবে সংৰক্ষিত কাংকেৰ আসনৰ পৰা সংসদ সদস্য হয়। অৱশ্যে ডেৰ বছৰৰ ভিতৰতে সদন ভংগ কৰা হয় আৰু নেটামে ১৯৯৮ চনত অনুষ্ঠিত হোৱা নিৰ্বাচনত প্ৰতিদ্বন্দ্বিতা কৰা নাছিল। তেওঁ ১৯৯৯ চনৰ ভাৰতীয় সাধাৰণ নিৰ্বাচনত থিয় দিছিল যদিও ৮৮,১৯১ টা ভোটৰ পাৰ্থক্যত পটাইৰ হাতত পৰাস্ত হৈছিল।

ব্যক্তিগত জীৱন

১৯৬৯ চনৰ মে’ মাহত চাবিলাই অৰবিন্দ নেতমৰ সৈতে বিবাহপাশত আবদ্ধ হয়৷ দুয়োৰে চাৰিটা সন্তান আছে৷ দুজন পুত্ৰ আৰু দুগৰাকী কন্যা।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
অঞ্জনা

অঞ্জনা হৈছে ৰামায়ণৰ নায়কসমূহৰ অন্যতম হনুমানৰ মাতৃ। তেওঁক অঞ্জনী বা অঞ্জলী নামেৰেও জনা যায়। তেওঁ আছিল এগৰাকী অপ্সৰা আৰু কপিকুলৰ এজন মুখিয়াল কেশৰীৰ সহধৰ্মিণী। তেওঁক ভাৰতৰ কোনো কোনো অঞ্চলত পৰিয়ালৰ দেৱী হিচাপে পূজা কৰা হয়।

ইণ্ডোনেচিয়াৰ ৱায়াং সংস্কৃতিত অঞ্জনী এক জনপ্ৰিয় চৰিত্ৰ।

আখ্যান

আখ্যান অনুসৰি, অঞ্জনা আছিল পুঞ্জিকস্তলা নামৰ এগৰাকী অপ্সৰা যি এজন ঋষিৰ অভিশাপৰ বাবে পৃথিৱীত বান্দৰ ৰাজকুমাৰী হিচাপে জন্মগ্ৰহণ কৰিছিল। অঞ্জনাৰ বিয়া হৈছিল দেৱগুৰু বৃহস্পতিৰ পুত্ৰ কেশৰী নামৰ এজন বান্দৰ প্ৰধানৰ সৈতে।

অঞ্জনা আছিল [[হনুমান]ৰ আছিল। অঞ্জনাৰ পুত্ৰ হোৱাৰ বাবে হনুমানক অঞ্জনেয় বুলিও কোৱা হয়। হনুমানৰ জন্মসম্পৰ্কে বিভিন্ন কিংবদন্তী আছে। একনাথৰ ভাবাৰ্থ ৰামায়ণৰ (খ্ৰীষ্টপূৰ্ব ষোড়শ শতিকা) মতে যেতিয়া অঞ্জনাই বায়ুৰ উপাসনা কৰি আছিল সেই সময়ত অযোধ্যাৰ ৰজা দশৰথেও সন্তান জন্ম ৰখাৰ বাবে পুত্ৰকামেষ্ঠী যজ্ঞৰ ৰীতি-নীতি পালন কৰি আছিল। এই যজ্ঞৰ ফলস্বৰূপে তেওঁ তেওঁৰ তিনিগৰাকী পত্নীৰ বাবে পায়স লাভ কৰিছিল যাৰ ফলত ৰাম, লক্ষ্মণ, ভৰত আৰু শত্ৰুঘ্নৰ জন্ম হৈছিল। দৈৱাৎ সেই পায়সৰ কিছু অংশ এজনী চিলনীয়ে কাঢ়ি লৈ অঞ্জনাক উপাসনা কৰি থকা অৰণ্যৰ ওপৰেৰে উৰা মাৰি যাওঁ‌তে সৰি পৰিছিল। বায়ু দেৱতাই এই পায়স অঞ্জনাৰ হাতত দিছিল। ইয়াক খোৱাৰ ফলস্বৰূপেই হনুমানৰ জন্ম হৈছিল। আন কিছুমান আখ্যান অনুসৰি হনুমান শিৱৰ একাদশ অৱতাৰ। অঞ্জনা আৰু কেশৰীয়ে শিৱক তেওঁলোকৰ সন্তান হিচাপে পাবলৈ প্ৰাৰ্থনা কৰিছিল। তেওঁলোকৰ ভক্তিত সন্তুষ্ট হৈ শিৱই তেওঁলোকে বিচৰা বৰ প্ৰদান কৰিছিল।

উপাসনা

]]ৰ অঞ্জনী হনুমান ধাম মন্দিৰত শিশু হনুমানৰ সৈতে দেৱী অঞ্জনাৰ মূৰ্তি।

হিমাচল প্ৰদেশত অঞ্জনাক পাৰিবাৰিক দেৱী হিচাপে উপাসনা কৰা হয়। ধৰ্মশালাৰ ওচৰৰ তেওঁৰ প্ৰতি উৎসৰ্গিত এটা মন্দিৰ আছে। বিশ্বাস কৰা হয় যে এবাৰ অঞ্জনা ইয়ালৈ আহি কিছু সময়ৰ বাবে ৰৈছিল। এজন স্থানীয় লোকে তেওঁৰ প্ৰকৃত পৰিচয় জনাৰ পিছত তেওঁৰ ইচ্ছাৰ বিৰূদ্ধে গাওঁবাসীৰ ওচৰত সেই পৰিচয় প্ৰকাশ কৰিছিল। সেয়ে তেওঁ গাওঁবাসীক শিললৈ পৰিৱৰ্তন কৰিলে যি আজিও তেওঁৰ মন্দিৰৰ বাহিৰত বিৰাজমান। অঞ্জনাৰ বাহন হৈছে এটা বৃশ্চিক। সেয়েহে বৃশ্চিকে দংশন কৰিলে বিশ্বাসীসকলে অঞ্জনাৰ উপাসনা কৰে।

জনপ্ৰিয় সংস্কৃতিত

অঞ্জনাৰ ওপৰত বহুকেইখন চলচ্চিত্ৰ নিৰ্মিত হৈছে। ইয়াৰে ভিতৰত আছে ১৯২২, ১৯৩২ আৰু ১৯৩৪ চনত নিৰ্মিত সতী অঞ্জনী নামৰ তিনিখন চলচ্চিত্ৰ।

তথ্য সংগ্ৰহ

শ্ৰেণী:ৰামায়ণৰ চৰিত্ৰ
চিত্ৰা বেনাৰ্জী দিৱাকাৰুণী

চিত্ৰা বেনাৰ্জী দিৱাকাৰুণী (, জন্মতে: চিত্ৰলেখা বেনাৰ্জী, ২৯ জুলাই, ১৯৫৬)) হৈছে এগৰাকী ভাৰতীয় মূলৰ আমেৰিকান লেখিকা আৰু কবি। ইয়াৰ লগতে তেখেত হৈছে হিউষ্টন বিশ্ববিদ্যালয়ৰ সৃষ্টিশীল লিখন কাৰ্যসূচীৰ 'বেটি আৰু জিন মেকডেভিদ প্ৰফেছাৰ অৱ ৰাইটিং'।

১৯৯৬ চনত তেখেতৰ দ্বাৰা লিখিত চুটি-গল্পৰ সংকলন 'আৰেঞ্জড মেৰেজ' (Arranged Marriage)এ আমেৰিকান গ্ৰন্থ বঁটা পাবলৈ সক্ষম হৈছিল। তেখেতৰ দ্বাৰা লিখিত দুখন উপন্যাস যথাক্ৰমে 'মিছট্ৰেছ অৱ স্পাইছ' (Mistress of Spices) আৰু 'ছিছটাৰ অৱ মাই হাৰ্ট' (Sister of My Heart) আৰু চুটি গল্প 'দ্য ৱৰ্ল্ড লাৱ' (The Word Love)ক ইতিমধ্যেই একোখন ছবিৰ পৰ্যায়লৈ নিৰ্মাণ কৰা হৈছে।

জীৱন

চিত্ৰা বেনাৰ্জী দিৱাকাৰুণীৰ জন্ম হৈছিল কলিকতাত। ১৯৭৬ চনত তেখেতে কলিকতা বিশ্ববিদ্যালয়ৰ পৰা কলা শাখাত স্নাতক ডিগ্ৰী অৰ্জন কৰে। একেটা বৰ্ষতে তেখেতে আমেৰিকা যুক্তৰাষ্ট্ৰলৈ গমন কৰে আৰু ৰাইট ষ্টেট বিশ্ববিদ্যালয়ত অধ্যয়ন কৰে। সেইখন শিক্ষানুষ্ঠানৰ পৰা পৰৱৰ্তী সময়ত তেখেতে স্নাতকোত্তৰ ডিগ্ৰী লাভ কৰে। ১৯৮৫ চনত বাৰ্কলেস্থিত কেলিফৰ্ণিয়া বিশ্ববিদ্যালয়ৰ পৰা চিত্ৰা বেনাৰ্জীয়ে ইংৰাজীত এটা ডক্তৰেট ডিগ্ৰী লাভ কৰে। তেখেতৰ গৱেষণাৰ বিষয় আছিল ক্ৰিষ্টোফাৰ মাৰলৱে।

দিৱাকাৰুণীয়ে বৰ্তমান হিউষ্টনতে তেখেতৰ স্বামী মূৰ্তিৰ সৈতে থাকে। দম্পতীটোৰ আনন্দ আৰু অভয় নামৰ দুটি সন্তান আছে।

কৰ্মজীৱন

চিত্ৰা বেনাৰ্জীয়ে কেলিফৰ্ণিয়া বিশ্ববিদ্যালয়ৰ এগৰাকী স্নাতক শিক্ষণ সহকাৰী হিচাপে কাম কৰিছিল। তেখেতে কেলিফৰ্ণিয়া ল'ছ আলট'ছত থকা ফুটহিল কলেজ আৰু ডিয়াবলো ভেলি কলেজত শিক্ষাদান কৰে।

দিৱাকাৰুণী "মৈত্ৰী" নামৰ এটা হেল্পলাইন সেৱাৰ সহ-প্ৰতিষ্ঠাপক আৰু প্ৰাক্তন সভাপতি। উক্ত সেৱা ১৯৯১ চনত প্ৰতিষ্ঠা হৈছিল আৰু ইয়াৰ উদ্দেশ্য আছিল ঘৰুৱা দুৰ্ব্যৱহাৰৰ সন্মুখীন হোৱা দক্ষিণ ভাৰতীয় মহিলাৰ পৰিচৰ্যা কৰা। দিৱাকাৰুণীয়ে ইয়াৰ উপদেষ্টা সমিতিত কাম কৰিছিল। ইয়াৰোপৰি তেখেতে হিউষ্টনত থকা "দয়া" নামৰ আন এটি সদৃশ সংস্থাটো একেটা পদতে কাৰ্যনিৰ্বাহ কৰিছিল। হিউষ্টনত থকা "প্ৰথম" নামৰ অ-লাভজনক সংগঠনটোৰ জৰিয়তে তেখেতে বহু ভাৰতীয় শিশু-কিশোৰক শিক্ষিত কৰি তোলাৰ প্ৰয়াস কৰিছিল।

এগৰাকী কবি হিচাপে দিৱাকাৰুণীয়ে লেখিকাৰ জীৱন আৰম্ভ কৰে। তেখেতৰ দুটা কাব্য-সংকলন হৈছে 'Black Candle' আৰু 'Leaving Yuba City'.(। ) কাব্যৰাজিৰ বাবে তেখেতে এতিয়ালৈকে "গাৰবডে বঁটা", "বাৰবাৰা ডেমিং স্মাৰক বঁটা" আৰু "এলেন গিনছবাৰ্গ বঁটা" লাভ কৰিছে।

দিৱাকাৰুণীৰ উপন্যাস 'দ্য পেলেচ অৱ ইলিউছনছ' ভাৰতত এবছৰৰ বাবে বেষ্ট-ছেলাৰৰ তালিকাত অন্তৰ্ভুক্ত হৈ আছিল।

তথ্যসংগ্ৰহ

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী:আমেৰিকান লেখক
ৰামনাথ গোৱেঙ্কা

ৰামনাথ গোৱেংকা ( ; ২২ এপ্ৰিল ১৯০৪ – ৫ অক্টোবৰ ১৯৯১) এজন ভাৰতীয় কাকত প্ৰকাশক। ১৯৩০ চনত তেওঁ দ্য ইণ্ডিয়ান এক্সপ্ৰেছৰ সংখ্যাগৰিষ্ঠ অংশীদাৰিত্ব ক্ৰয় কৰিছিল। তেওঁ বিভিন্ন ইংৰাজী আৰু আঞ্চলিক ভাষাৰ প্ৰকাশনেৰে ইণ্ডিয়ান এক্সপ্ৰেছ গ্ৰুপ গঠন কৰে। ২০০০ চনত ইণ্ডিয়া টুডে আলোচনীয়ে তেওঁক তেওঁলোকৰ "ভাৰতক গঢ় দিয়া ১০০ জন লোক"ৰ তালিকাৰ ভিতৰত অন্তৰ্ভুক্ত কৰে। ৰামনাথ গোৱেংকাৰ নামেৰে নামাকৰণ কৰা ৰামনাথ গোৱেংকা সাংবাদিকতাৰ পাৰদৰ্শিতা বঁটা ভাৰতৰ সাংবাদিকতাৰ অন্যতম বঁটা।

প্ৰাৰম্ভিক জীৱন

১৯০৪ চনৰ ২২ এপ্ৰিলত দৰভংগা বিহাৰত, বসন্তলাল গোৱেংকাৰ ঘৰত ৰামনাথ গোৱেংকাৰ জন্ম হৈছিল।

কৰ্মজীৱন

ৰামনাথ গোৱেংকাই ১৯২৬ চনৰ পৰা ১৯৩১ চনলৈকে মুৰলী প্ৰসাদ মোহন প্ৰসাদৰ অংশীদাৰিত্ব প্ৰতিষ্ঠানত থকা অংশীদাৰ ৰাজা মোহন প্ৰসাদৰ অধীনত ১৯২৬ চনৰ পৰা ১৯৩৬ চনলৈকে প্ৰতিমাহে ১০০ টকা দৰমহাত মেনেজিং পাৰ্টনাৰ হিচাপে কাম কৰিছিল। তাৰ পিছত ১৯৩১ চনৰ পৰা চুন্নীলাল মুৰ্লিপ্ৰসাদৰ অধীনত কাম কৰে, যি ভাৰতত সোণ, ৰূপ আৰু কপাহ আমদানি কৰা ব্ৰিটিছ ব্যৱসায়িক কোম্পানী এটাৰ কনচাইনী বিক্ৰী এজেণ্ট (দুবশীষ এজেণ্ট) আছিল। একে সময়তে তেওঁ ১৯৩১ চনৰ পৰা ১৯৩৬ চনলৈ মাহে ৮০০ টকা দৰমহাত ব্ৰিটিছ ট্ৰেডিং কোম্পানীটোৰ মুখ্য বিক্ৰেতা হিচাপে চাকৰি গ্ৰহণ কৰে, ইয়াৰে ৫০০ টকা পাৰ্টনাৰশ্বিপ ফাৰ্মৰ। এই সাম্ৰাজ্য সম্পত্তিৰ লগতে ৰাজা মোহন প্ৰসাদৰ ট্ৰাষ্টৰ বাবে অধিগ্ৰহণ কৰা হৈছিল আৰু বৰ্তমানৰ আইনী উত্তৰাধিকাৰীসকলৰ আস্থাত আছে।

ভাৰতৰ জৰুৰীকালীন কালত ইন্দিৰা গান্ধী চৰকাৰৰ বিৰোধিতা কৰা কেইজনমান ব্যৱসায়ী আৰু সাংবাদিকৰ ভিতৰত ৰামনাথ গোৱেংকা অন্যতম। তেওঁ ইণ্ডিয়ান এক্সপ্ৰেছৰ সম্পাদক হিচাপে নিযুক্তি দিয়া অৰুণ শ্বৌৰীৰ সৈতে এটা দল গঠন কৰিছিল, যি দুৰ্নীতি আৰু চেঞ্চৰশ্বিপৰ কথা উদঙাই দিছিল।

লোকসভাৰ সাংসদ

১৯৭১ চনৰ ভাৰতীয় সাধাৰণ নিৰ্বাচনত ভাৰতীয় জনসংঘৰ প্ৰাৰ্থী হিচাপে বিদিশা লোকসভা সমষ্টিৰ পৰা গোৱেংকা লোকসভাৰ সদস্য হিচাপে নিৰ্বাচিত হয়।

মৃত্যু

১৯৯১ চনৰ ৫ অক্টোবৰ তাৰিখে মুম্বাইত ৰামনাথ গোৱেঙ্কাৰ মৃত্যু হয়৷

তথ্যসূত্ৰ

অধিক পঢ়ক

– official biography
– a privately published book written by his daughter-in-law

বাহ্যিক সংযোগ

Dhirubhai's fight with RNG

শ্ৰেণী:মৃত ব্যক্তি
শ্ৰেণী:ভাৰতৰ ব্যৱসায়ী
শ্ৰেণী:ভাৰতৰ ব্যক্তি
শ্ৰেণী:প্ৰকাশক
শ্ৰেণী:বাতৰি কাকত
আইদা টৌমা-চুলেইমান

আইদা টৌমা-চুলেইমান (, জন্ম: ১৬ জুলাই ১৯৬৪) এগৰাকী ইজৰাইলী আৰব সাংবাদিক আৰু ৰাজনীতিবিদ। ২০১৫ চনৰ পৰা হাদাছৰ বাবে নেচেটৰ সদস্য হিচাপে তেওঁ কাম কৰি আহিছে।

জীৱনী

আইদা টৌমা-চুলেইমানৰ ইজৰাইলৰ নাচৰতত এটা আৰব খ্ৰীষ্টান পৰিয়ালত জন্ম হৈছিল।.তেওঁ নাচৰতৰ ছেইণ্ট জোচেফ স্কুলত পঢ়িছিল, আৰু হাইফা বিশ্ববিদ্যালয়ৰ পৰা মনোবিজ্ঞান আৰু আৰবী সাহিত্যত বি এ ডিগ্ৰী লাভ কৰিছিল। টৌমা-চুলেইমান দুগৰাকী কন্যাৰ সৈতে একৰত থাকে। ২০১১ চনত তেওঁৰ স্বামী জিৰিছ চুলেইমানৰ কৰ্কট ৰোগত আক্ৰান্ত হৈ মৃত্যু হয়। তেওঁ এগৰাকী নাস্তিক।.

২০২০ চনত ক’ভিড-১৯ মহামাৰীৰ সময়ত নেচেটলৈ পুনৰ নিৰ্বাচিত হোৱাৰ পাছত টৌমা-চুলেইমানে পশ্চিম পাৰৰ এখন চেকপইণ্টত বীজাণুনাশক কৰাৰ ভিডিঅ’ টুইট কৰি লিখিছিল, “ক’ৰ’না ভাইৰাছৰ আৱৰণত দখলৰ আন এক অত্যাচাৰ — আইডিএফে কালকিলিয়া চেকপইণ্টত পেলেষ্টাইনীসকলক অজ্ঞাত পদাৰ্থ ছটিয়াইছে। এই স্প্ৰে’ৰ লগত সকলো একমত।” সংকটৰ আৱৰণত সংঘটিত হোৱা ভয়ানক অৱস্থাক আওকাণ কৰিব নোৱাৰি।’ ভিডিঅ’টোত প্ৰকৃততে দেখা গৈছে যে পেলেষ্টাইন কৰ্তৃপক্ষৰ কৰ্মচাৰীয়ে কৰ’না ভাইৰাছৰ বিৰুদ্ধে যুঁজিবলৈ চেকপইণ্টৰ পেলেষ্টাইনী পক্ষক বীজাণুমুক্ত কৰিছে৷

তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
ঘাতাংক

ঘাতাংক হৈছে গণিতৰ ক্ষেত্ৰ খনৰ সূচকৰ বিপৰীত প্ৰক্ৰিয়া। অৰ্থাৎ কোনো সংখ্যাৰ ঘাতাংক হ'ল সেই সূচক যাক এটি নিৰ্ধাৰিত মানৰ, (ভিত্তি) ঘাত হিচাপে উন্নীত কৰিলে প্ৰথমোক্ত সংখ্যাটি পোৱা যায়। সাধাৰণ ক্ষেত্ৰত ঘাতাংকই এটা সংখ্যা (ভিত্তি) কিমানবাৰ গুণ কৰা হ'ল সেয়া গণনা কৰে। উদাহৰণস্বৰূপ, ১০০০ৰ ১০ ভিত্তিক ঘাতাংক বা লগৰ মান ৩, ইয়াৰ অৰ্থ হ'ল ১০ ৰ ঘাত ৩ লৈ উন্নীত কৰিলে ১০০০ পোৱা যায় (১০০০ = ১০ × ১০ × ১০ = ১০৩)। ইয়াত ১০ সংখ্যাটি ৩ বাৰ গুণ কৰিলে ১০০০ পোৱা যায়। আকৌ সাধাৰণভাবে কোৱা হয়, কোনো ধনাত্মক প্ৰকৃত সংখ্যাক যিকোনো প্ৰকৃত ঘাতলৈ উন্নীত কৰিলে সকলোসময়তে ধনাত্মক ফল পোৱা যায়, সূত্ৰ মতে যদি কোনো দুটি ধনাত্মক প্ৰকৃত সংখ্যা b আৰু x ৰ ঘাতাংক নিৰ্ণয় কৰা যায় য'ত b সংখ্যাটি ১ৰ সমান নহয়। xৰ b ভিত্তিক ঘাতাংক প্ৰকাশ এনেকৈ কৰা হয়- logb(x), আৰু ইয়াৰ মান এটা অন্য প্ৰকৃত সংখ্যা yৰ ক্ষেত্ৰত-

উদাহৰণস্বৰূপ, যিহেতু ৬৪ = ২৬, তেতিয়া আমি পাম-
log২(৬৪) = ৬,
১০ ভিত্তিক ঘাতাংক (অৰ্থাৎ b = ১০)ক কোৱা হয় সাধাৰণ ঘাতাংক, বিজ্ঞান আৰু প্ৰকৌশল বিদ্যাত ইয়াৰ বহুল ব্যৱহাৰ হয়। প্ৰাকৃতিক ঘাতাংকৰ ভিত্তি হ'ল এটা গাণিতিক ধ্ৰৱক E (≈ ২.৭১৮); গণিত আৰু পদাৰ্থবিদ্যাত ইয়াৰ বিস্তৃত ব্যৱহাৰ হৈছে। দ্বিমিক ঘাতাংকৰ ভিত্তি হিচাপে ব্যৱহৃত হয় ২ (অৰ্থাৎ b = ২) আৰু ইয়াক সাধাৰণভাবে কম্পিউটাৰ বিজ্ঞানটো ব্যৱহাৰ কৰা হয়।

ইতিহাস

গণনা সহজ কৰাৰ বাবে সপ্তদশ শতাব্দীৰ আৰম্ভণিতে জন নেপিয়াৰে ঘাতাংকৰ সূচনা কৰিছিল। স্লাইড ৰুল আৰু লগ সাৰণি ব্যৱহাৰ কৰি সহজে গণনাৰ বাবে নাবিক, বৈজ্ঞানিক, প্ৰকৌশলী আদি ব্যক্তিত্বই দ্ৰুত ভাৱে এই সমূহ গ্ৰহণ কৰে।

বিৱৰণ

বিৰক্তিকৰ বহুসাংখ্যিক পূৰণৰ ধাপসমূহ ঘাতাংকৰ নিয়মত এটা সৰল যোগত পৰিণত হয়। ঘাতাংকৰ নিয়মানুযায়ী সংখ্যাসমূহৰ গুণফলৰ ঘাতাংক মান সংখ্যাসমূহৰ একক ঘাতাংকৰ মানৰ যোগফল। অৰ্থাৎ

ইয়াত , আৰু সকলো ধনাত্মক আৰু b ≠ 1. বৰ্তমানৰ ঘাতাংকৰ ধাৰণাটি আহিছে লিঅ'নাৰ্ড আইলাৰৰ পৰা যি অষ্টাদশ শতাব্দীত ঘাতাংক সূচক আপেক্ষকৰ সূচক ফাংচনৰ সৈতে সম্পৰ্কযুক্ত কৰিছিল। যিকোন জটিল সংখ্যাক A.eiø, A≥0, আকাৰে প্ৰকাশ কৰা যায়। এই ধাৰণাৰ পৰাই ঋণাত্মক সংখ্যা আৰু জটিল সংখ্যাৰ ঘাতাংকক সংজ্ঞায়িত কৰা যায়। যদি z এটি জটিল সংখ্যা আৰু ইয়াৰ মডুলাচ্ |z|, আৰ্গুমেণ্ট ø হয় তেন্তে ln(z)=ln|z| +iø, ইয়াত এটা জটিল সংখ্যাৰ অসংখ্য আৰ্গুমেণ্ট থাকে। কোৱা হয় যে কোনো সংখ্যাৰ ঘাতাংকৰ অসংখ্য মান থাকিবা পাৰে। সেয়ে হ'লেও ইয়াত মুখ্য মান কেৱল এটাই, যেনে, z যদি ধনাত্মক সংখ্যা হয়, তেন্তে |z|=z, মুখ্য আৰ্গুমেণ্ট ø=0, সেয়ে ইয়াত স্বাভাৱিক ঘাতাংকৰ মুখ্য মান ln(z).

ঘাতাংকৰ সূত্ৰ

সূত্ৰ উদাহৰণ
পূৰণ

ভাগফল

ঘাট

মূল

তথ্যসূত্ৰ

শ্ৰেণী:গণিত
সীমান্ত শেখৰ

সীমান্ত শেখৰ (, জন্ম: ১৮ মে' ১৯৮২) এগৰাকী ভাৰতীয় কণ্ঠশিল্পী, সুৰকাৰ আৰু সংগীত প্ৰযোজক। তেওঁ বৰ্তমান অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিতৰ অধ্যক্ষ। সীমান্ত শেখৰৰ সংগীত শৈলী মূলতঃ লোক সংযোজন আৰু ইণ্ডি-পপেৰে গঠিত আৰু তেওঁৰ অসমীয়া একক এলবাম গীতৰ বাবে সুপৰিচিত। তেওঁৰ প্ৰথমটো ৰেকৰ্ডিং কৰা মূলসুঁতিৰ গীত 'তৰা দৈ' জনপ্ৰিয় হিট হৈছিল।

প্ৰাৰম্ভিক জীৱন আৰু শিক্ষা

১৯৮২ চনৰ ১৮ মে' তাৰিখে অসমৰ নলবাৰী জিলাৰ টিহুত সীমান্ত বৰ্মন হিচাপে সীমান্ত শেখৰৰ জন্ম হৈছিল। তেওঁৰ পিতৃ দয়া ৰাম বৰ্মন আৰু মাতৃ আৰাতি বৰ্মন। স্কুলীয়া দিনৰ পৰাই তেওঁ গায়ক হ’ব বিচাৰিছিল। তেওঁ টিহু হাইস্কুলৰ পৰা হাইস্কুল শিক্ষান্ত পৰীক্ষাত উত্তীৰ্ণ হৈছিল আৰু তাৰপিছত তেওঁ ডিব্ৰুগড় বিশ্ববিদ্যালয়ৰ পৰা ফাৰ্মাচিউটিকেল ছায়েন্স বিভাগত স্নাতক ডিগ্ৰী লাভ কৰে। প্ৰথম শ্ৰেণীত পঢ়ি থাকোঁতে তেওঁ গান গাবলৈ আৰম্ভ কৰিছিল।

কৰ্মজীৱন

২০১৩ চনত কোক ষ্টুডিঅ’ (ভাৰত)ৰ পঞ্চম খণ্ডত সীমান্ত শেখৰে বিখ্যাত ট্ৰেক ‘ঝুমূৰ’ত, সহযোগী গায়ক পাপন আৰু দুলাল মানকিৰ সৈতে কণ্ঠ দিছিল আৰু লগতে অভিনয় কৰিছিল। পখিলাকে আদি কৰি তেওঁ কেইবাখনো অসমীয়া বোলছবিত অভিনয় কৰিছে। শেখৰৰ সংগীতৰ বহুখিনি সফল আৰু জনপ্ৰিয় বুলি বিবেচিত হৈছে। তেওঁৰ উল্লেখযোগ্য গীতসমূহ হৈছে: গাঞ্জা লিয়া, লৈ আনিছোঁ কেমেৰা, মুৰ বেবে, ডেগাৰ মাৰি মৰি যাম, বিউটি বেটেৰা, মোৰ বাবে তুমি, জিলেলে জিলেলে আৰু বিহুৰ সৈতে সংযোজন কৰা দেখা এক খ্যাব ইত্যাদি।

সীমান্ত শেখৰে বিশ্বৰ বিভিন্ন ঠাইৰ কনচাৰ্টত কণ্ঠদান কৰিছে। ইউনাইটেড আছাম এছ'চিয়েচন অৱ দ্য ইউনাইটেড কিংডমৰ দ্বাৰা আয়োজিত বাৰ্ষিক দুদিনীয়া অনুষ্ঠানত গীত পৰিবেশন কৰিবলৈ তেওঁক নিমন্ত্ৰণ জনোৱা হৈছিল। সহজ পৰব- বাংলা মূল সংগীত উৎসৱটো যোগদান কৰিছিল। তেওঁ গুৱাহাটীৰ ফাৰ্ষ্ট ডাইৰেক্ট হেয়াৰ ইমপ্লাণ্টেচন ক্লিনিকৰ দৰে কামকো সমৰ্থন কৰিছে। সা ৰে গা মা পা বাংলা গ্ৰেণ্ড ফাইনেলত তেওঁ বিহু আৰু বলীউডৰ সংযোজন উপস্থাপন কৰিছিল আৰু বাংলা অনুৰাগীক আকৰ্ষণ কৰিছিল।

ব্যক্তিগত জীৱন

সীমান্ত শেখৰে প্ৰীতি কংগনাৰ সৈতে বিবাহপাশত আবদ্ধ হয়। প্ৰীতি কংগনা এগৰাকী প্ৰাক্তন মডেল আৰু জনপ্ৰিয় অসমীয়া অভিনেত্ৰী। তেওঁলোকৰ এজন পুত্ৰ আৰু তেওঁৰ নাম কাব্যিক শেখৰ। তেওঁলোকে গুৱাহাটীত বসবাস কৰে।

গীতৰ তালিকা

এলবাম

বছৰ
এলবাম
গীত
সুৰকাৰ
সহ শিল্পী
Ref.
২০১৬
সীমন্তজ ইণ্ডি
"জিলে জিলেলে"
সীমান্ত শেখৰ
বৰ্ণালী কলিতা
"ডেগাৰ মাৰি"

নেপথ্য সংগীত

বছৰ
বোলছৱি
গীত
সুৰকাৰ
সহ শিল্পী
ভাষা
উৎস
২০১৭ চনত
পুৰব কি আৱাজ
"লুইতপৰীয়া"
অজয় ফুকন, হিতেশ বৰুৱা
প্ৰিয়ংকা, মাধুৰী গগৈ, অজয়, ৰিচি
হিন্দী

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
মেজৰ আনা মাৰিয়া

মেজৰ আনা মাৰিয়া হৈছে মেক্সিকোৰ দক্ষিণ-পশ্চিম অঞ্চলৰ ছান ক্ৰিষ্টোবাল দে লাছ কাছাছত জাপাটিষ্টা বিদ্ৰোহৰ নেতৃত্ব দিয়া প্ৰথম সামৰিক নম ডি গিয়েৰ নেতাসকলৰ এগৰাকী।

জীৱনী

১৯৬৯ চনত আনা মাৰিয়াৰ জন্ম হয় চিয়াপাছ হাইলেণ্ডৰ কোনো ঠাইত। তেওঁ ট্জ'টজিল নামৰ মায়া জনগোষ্ঠীৰ লোক।

মাত্ৰ আঠ বছৰ বয়সতে শান্তিপূৰ্ণ প্ৰতিবাদত অংশগ্ৰহণ কৰিবলৈ আৰম্ভ কৰিছিল। ভাতৃয়ে জাপাটিষ্টা আৰ্মি অৱ নেচনেল লিবাৰেচন (EZLN)ত যোগদান কৰাৰ পাছত তেৰবছৰীয়া আনা মাৰিয়াও নামভৰ্তি কৰে, যোগদান কৰা প্ৰথম মহিলাসকলৰ ভিতৰত তেওঁ অন্যতম।
বিশেষকৈ খিলঞ্জীয়া মহিলাৰ উন্নত জীৱন নিশ্চিত কৰিবলৈ মাটি ৰখাটো প্ৰয়োজনীয় বুলি বিবেচনা কৰাৰ বাবেই তেওঁ ইজেডএলএনত যোগদান কৰে। জাপাটিষ্টা আৰ্মি অৱ নেচনেল লিবাৰেচনৰ ভিতৰতে তেওঁ নিজৰ ৰাজনৈতিক মতামত আহৰণ কৰিছিল আৰু অস্ত্ৰ-শস্ত্ৰ ব্যৱহাৰ কৰিবলৈ শিকিছিল। আন্দোলনৰ প্ৰথম মহিলাসকলৰ ভিতৰত এগৰাকী হিচাপে তেওঁ আনৰ বাবে যোগদানৰ পথ মুকলি কৰি দিছিল, যাৰ ফলত কিছুমানে কেৱল মহিলাৰ বাবেহে কোম্পানীৰ গোট সৃষ্টি কৰিছিল। তেওঁৰ বাবে ইজেডএলএন আন্দোলনৰ মূল দাবী আছিল গণতন্ত্ৰ আৰু স্বাধীনতা।

ছান ক্ৰিষ্টোবাল দে লাছ কাছাছত জাপাটিষ্টা বিদ্ৰোহৰ সময়ত মেজৰ আনা মাৰিয়াই ১০০০ জনীয়া এটা বেটেলিয়নৰ কমাণ্ড কৰিছিল আৰু পৌৰসভাৰ প্ৰাসাদ দখল কৰাৰ নেতৃত্ব দিছিল। ইনফেণ্ট্ৰি মেজৰ হিচাপে তেওঁ নিজৰ অঞ্চলৰ সৰ্বোচ্চ সামৰিক পদবী লাভ কৰিছিল।

খিলঞ্জীয়া আৰু কৃষক মহিলা উভয়ৰে বাবে নাৰীবাদী আইন নাৰী বিপ্লৱী আইন কল্পনা কৰাত সহায় কৰিছিল। খিলঞ্জীয়া গোপনীয় বিপ্লৱী সমিতি (স্পেনিছ: Comité Clandestino Revolucionario Indigena, CCRI)ৰ অংশও আছিল। অন্যান্য বিষয়ৰ লগতে তেওঁ ফেডাৰেল চৰকাৰক উদ্দেশ্যি চিচিআৰআইৰ বিবৃতিত উল্লেখ থকা আহ্বান "যদি ফেডাৰেল চৰকাৰে ইজেডএলএনৰ নিয়ন্ত্ৰণত থকা ভূমিৰপৰা নিজৰ সৈন্য আঁতৰাই দিয়ে"ত সহ-স্বাক্ষৰ কৰিছিল।

২০১১ চনৰ মাৰ্চ মাহত মেজৰ আনা মাৰিয়াই পৃথিৱীৰ ৰঙৰ বাবে মাৰ্চত যোগদান কৰে (স্পেনিছ: "লা মাৰ্চা প'ৰ এল কলাৰ দে লা টিয়েৰা")। এই পদযাত্ৰা ৩৭ দিন ধৰি চলিছিল, আৰু ছান ক্ৰিষ্টোবাল ডি লাছ কাছাছৰপৰা মেক্সিকো চহৰলৈ গৈছিল। এই প্ৰতিনিধি দলটো ইজেডএলএনৰ ২৪ জন প্ৰতিনিধি আৰু মেক্সিকোৰ বহু খিলঞ্জীয়া জনগোষ্ঠীৰ প্ৰতিনিধিৰে গঠিত আছিল। এই পদযাত্ৰাৰ লক্ষ্য আছিল ছান আন্দ্ৰেছ চুক্তি ৰক্ষা কৰা যিয়ে মেক্সিকান চৰকাৰক সংবিধানত খিলঞ্জীয়াৰ অধিকাৰ আৰু স্বায়ত্তশাসনক স্বীকৃতি দিবলৈ প্ৰতিশ্ৰুতিবদ্ধ কৰিছিল। কিন্তু ১৯৯৬ চনত চুক্তি স্বাক্ষৰিত হোৱাৰ পিছৰেপৰা খিলঞ্জীয়া স্বায়ত্তশাসনক স্বীকৃতি দিয়া বা নিদিয়াটো প্ৰতিখন ৰাজ্যৰ ওপৰত নিৰ্ভৰশীল।

তথ্যসূত্ৰ

শ্ৰেণী:মেক্সিকোৰ ব্যক্তি
শ্ৰেণী:মহিলা উগ্ৰপন্থী
শ্ৰেণী:নাৰীবাদী
শ্ৰেণী:বিপ্লৱী